Goreyê xebera ANHAdewa Şûrbe ya qezaya Mabata ya Efrînî de îstîxbaratê dewleta tirke û cerganê ci 2 sivîlê bi nameyê Nîhad Beyram (45) û Ebdîn Umer (55) remnayî. Aqîbetê nê kesan nêzanîyeno.
Dewa Kêla ya qezaya Bilbilî ya Efrînî de cerganê dewleta tirke hêrişê keyeyê Reşîd Hisên (50) û Aslan Şêxmûs Hebeşî (38) kerd. Îstîxbaratê tirkî zî kesê bi nameyê Îmad Erebî pê sûcdarîya  dezgehêkê Îdareyê Xoserî de xebitîyayîş remna û dest na telefonê ci ser.
